शतरंज में शिव व पायल, वालीबॉल में साइंस की टीम ने मारी बाजी
शहर के जेएच कॉलेज में 2 मार्च से शुरू होने वाले स्नेह सम्मेलन में बुधवार को खेल गतिविधियां हुईं। इसमें शतरंज, कबड्डी, बैडमिंटन, वालीबॉल और क्रिकेट की स्पर्धा हुई। इसमें कॉलेज के छात्र-छात्राओं ने बढ़-चढ़कर हिस्सा लिया। खेल अधिकारी नीलिमा पीटर ने बताया, शतरंज स्पर्धा में छात्र वर्ग में शिव त्रिपाठी और छात्रा वर्ग में पायल वर्मा प्रथम रहीं। इसी तरह वालीबॉल स्पर्धा में इंटर सब्जेक्ट ग्रुप की टीमें शामिल हुईं। छात्र-छात्रा वर्ग में आर्ट को हराकर साइंस ग्रुप विजेता रहा। इसी तरह कबड्डी में छात्र वर्ग में आर्ट ग्रुप को हराकर साइंस ग्रुप विजेता रहा। जबकि छात्र वर्ग में आर्ट को हराकर कामर्स ग्रुप विजेता रहा। इसके अलावा छात्र और छात्रा ग्रुप की अलग-अलग टीमों के बीच मैच हुए। खेल अधिकारी नीलिमा पीटर ने बताया, क्रिकेट में दूसरे ग्रुप के मैच होने हैं। सम्मेलन के उद्घघाटन के बाद 3 मार्च को इन टीमों के बीच मैच होंगे। विजेता टीम को पुरस्कृत किया जाएगा।
आज से स्नेह सम्मेलन
जेएच कॉलेज में चार दिनी स्नेह सम्मेलन का शुभारंभ 11.30 बजे सांसद ज्योति धुर्वे, मोहन नागर, आदित्य (बबला) शुक्ला व नगर पालिका अध्यक्ष अलकेश आर्य की अध्यक्षता में होगा। स्नेह सम्मेलन चार मार्च तक चलेगा। इस दौरान रंगोली, पाक कला, पुष्प सज्जा अंताक्षरी, फिल्मी गीत, माइम, मिमिक्री, लघु नाटिका प्रस्तुत की जाएगी। 4 मार्च को समापन अवसर पर एकल एवं समूह नृत्य, जयवंती सम्मान और पुरस्कार वितरण किया जाएगा।
तैयारी के बीच छात्राओं में हुई तू-तू, मैं-मैं-
कॉलेज में स्नेह सम्मेलन की तैयारी के बीच कॉलेज के छात्रों में आपस में तू-तू मैं-मैं हो गई। यह छात्र कार्यक्रम की तैयारी के कामों को लेकर आपस में नाराज हो गए थे। हालांकि समझाइश के बाद दोनों बाहर चले गए। उल्लेखनीय है सम्मेलन की तैयारी प्रोफेसरों के साथ कॉलेज के छात्र व पूर्व छात्र कर रहे हैं।
जेएच कॉलेज में किक्रेट प्रतियोगिता के दौरान बॉलिंग करती खिलाड़ी।
bho_Deva hin_Deva hin_Deva hin_Deva hin_Deva hin_Deva awa_Deva